armvectores/hy_wikipedia_2023 huggingface dataset:
Էռնստ Աբբե

Էռնստ Կարլ Աբբե (գերմ.՝ Ernst Karl Abbe, հունվարի 23, 1840(1840-01-23)[…], Այզենախ, Սաքսեն-Վեյմար-Էյզենախ, Գերմանական միություն - հունվարի 14, 1905(1905-01-14)[…], Ենա, Սաքսեն-Վեյմար-Էյզենախ, Գերմանական կայսրություն), գերմանացի ֆիզիկոս և հասարակական գործիչ։ Մանրադիտակում պատկերների գոյացման տեսության հեղինակն է։ Աբբեի տեսությունն այդ բնագավառի առաջին գիտական սպառիչ ամփոփումն է։ Աբբեն ազատամիտ-բարենորոգիչ էր, «լիբերալ ժողովրդական կուսակցության» անդամ։
Ծնվել է 1840 թվականի հունվարի 23-ին։ 1870 թվականից ֆիզիկայի պրոֆեսոր է Ենայի համալսարանում, 1877-1890 թվականներին՝ նույն քաղաքի աստղադիտարանի տնօրեն։
Ենայի համալսարանի մեխանիկ Կառլ Ցայսի առաջարկով Աբբեն մասնակցել է նրա օպտիկական արհեստանոցի ստեղծմանը։ Աբբեի շնորհիվ Ցայսի արհեստանոցը վերածվեց համաշխարհային հռչակ վայելող ձեռնարկության։ Ցայսի մահից հետո Աբբեն դարձավ ձեռնարկության փաստացի տերը։ Սակայն ելնելով իր սոցիալ-քաղաքական համոզմունքներից, հրաժարվեց սեփականատիրոջ իրավունքից, ձեռնարկության համար մշակեց հատուկ կանոնադրություն, ըստ որի ձեռնարկության վարչությունը պետք է կազմվեր կառավարության, Ենայի համալսարանի ու բանվորների ներկայացուցիչներից։ 1900 թվականին այնտեղ սահմանվեց ութժամյա բանվորական օր։ Գործարանի եկամտի որոշ մասը հատկացվում էր Ենայի համալսարանի թոշակառուների ֆոնդին ու լուսավորական նպատակների։
Մահացել է 1905 թվականի հունվարի 14-ին։


== Ծանոթագրություններ ==
Մարոնե

Մարոնե (իտալերեն՝ Marone), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 3057 մարդ, խտությունը՝ 139 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 25054։ Հեռախոսային կոդ՝ 030։


== Ժողովրդագրություն ==


== Համայնքի վարչակազմը ==
Հեռախոսահամար՝ 030 987104
Էլեկտրոնային փոստ՝ info@comune.marone.bs.it
Պաշտոնական էջ՝ http://www.comune.marone.bs.it/


== Արտաքին հղումներ ==
Բնակավայրի պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հայ Առաքելական Եկեղեցու յոթ խորհուրդներ

Հայոց եկեղեցու յոթ խորհուրդներն են՝ մկրտություն, դրոշմ, պսակ, ձեռնադրություն, հաղորդություն, ապաշխարություն և վերջին օծում կամ կարգ հիվանդաց։
Սրանցից մկրտությունը, դրոշմը, հաղորդությունը, ապաշխարությունը պարտադիր են, իսկ պսակը, ձեռնադրությունը ցանկությամբ։ Կարգ հիվանդացը կատարվում է միայն հիվանդների համար։ Բոլորը բացի պսակից անկրկնելի են և կատարվում են կյանքում մեկ անգամ։


== Ապաշխարհություն ==
Այս խորհուրդը մեղեքերին թողություն ստանալու խորհուրդն է։


== Դրոշմ ==
Դրոշմի խորհուրդը մկրտության խորհրդի կատարումն է, եզրափակումը։ Դրոշմը դրվում մյուռոնով։


== Ծանոթագրություններ ==
Հիզեր Մորրիս

Հիզեր Ելիզաբեթ Մորրիս (անգլ.՝ Heather Elizabeth Morris,փետրվարի 1, 1987(1987-02-01), Թաուզենդ Օուքս, Վենտուրա շրջան, Կալիֆոռնիա, ԱՄՆ), ամերիկացի դերասանուհի, երգչուհի և պարուհի։ Առավել հայտնի է «Երգչախումբ» («Glee») սերիալի Բրիտանիի դերով։


== Վաղ տարիներ ==
Հիզեր Մորրիսը ծնվել է 1987 թվականի փետրվարի 1-ին Կալիֆոռնիա նահանգի Տաուզանդ-Օքս քաղաքում, սակայն ապագա աստղը մեծացել է Սքոթսդեյլ քաղաքում։ Նա սկսեց պարել 1 տարեկան հասակում։ Պատանի Հեզերը մասնակցել է մի շարք պարի մրցույթների։ 13 տարեկան հասակում մասնակցել է «Star Circle» շոուին, սակայն չի հասել մինչև կիսաեզրափակիչ։ Նրա հայրը մահացել է քաղցկեղից, երբ նա 14 տարեկան էր։ Desert Mountain միջին դպրոցն ավարտելուց հետո, Հեզերը մտածում էր ընդունվել տեղական համալսարան, սակայն հետ կանգնեց այդ մտքից։ 19 տարեկան հասակում ապագա աստղը տեղափոխվեց Լոս-Անջելես։


== Կարիերա ==


=== Առաջին քայլեր ===
Առաջին մեծ նշանակություն ունեցող մասնակցությունը եղավ 2006 թվականի «So You Think You Can Dance?» երկրորդ շոուն։ Կատարյալ մասնակցություն է ունեցել, սակայն երեք ձայն պակաս էր, որպեսզի հայտնվեր լավագույն 20-ի մեջ։
Չհուսահատվելով, Հիզերը վերադարձավ Լոս-Անջելես և շարունակում էր իր կարիերան։ Մեծ հաջողություն եղավ հայտնվել «Beyonce Experience World Tour»-ին և մասնակցել Բեյոնսեյի հետ մի բեմում և պարել նրա երգի տակ։ Որոշ ժամանակ անց նա վերադառնում է Բեյոնսեյի խումբը, որտեղ անց էին կացվում մինի-պրոմոտուրներ՝ «Single Ladies (Put a Ring on it)», ներառելով նաև American Music Awards, Saturday Night Live և ուրիշներ։ 2009 թվականին Մորրիսը կատարել է «Վառվի՛ր այս ամառ» ֆիլմի էպիզոդային դերը։ Հենց այդտեղ է հանդիպել հանրաճանաչ պարարվեստ Զակ Վուդլիին։ Վուդլին ապշած էր Հիզերի տաղանդով և խորհուրդ էր տալիս մասնակցել այլ նախածերի։ Ի շնորհիվ նրա աղջիկը հայտնվեց «Էլայ Ստոուն» սերիալի էպիզոդներում, «Հեքիաթներ գիշերվա համար» ֆիլմում, և վերջապես «Երգչախումբ» սերիալում։


=== Հեռուստասերիալ «Երգչախումբ» ===
Բեյոնսեի ավարտից հետո՝ Հիզերը իր ձեռքի տակ վերցրեց դերասանական աշխատանքը և սկսեց զբաղվել պարարվեստով։ Մի անգամ Զակ Վուդլին մոտեցավ նրան խնդրանքով՝ սովորեցնել «Երգչախումբ» սերիալի դերասաններին Բեյոնսեյի պարը Single Ladies տեսահոլովակից։ Հենց այդ ժամանակ էլ նրանք փնտրում էին մի աղջկա երրորդ չերլիդերի համար։ Հենց այդպես Հիզեր Մորրիսը ստացավ Բրիթթանի Պիրսի դերը։ Դա դարձել է երկրորդ եթերաշրջանի Britney/Brittany գլխավոր հերոսուհին։ Այդ դերով նա որոշակի հայտնիություն ձեռք բերեց։
2011 թվականին նա մասնակցությւոն է ունեցել «Glee Live! In Concert!» ֆիլմի նկարահանումներին և ուղարկվել է իր կոլեգաների հետ ճանապարհորդության ԱՄՆ և Եվրոպա։ Ճանապարհորդության ընթացքում նա կատարել է «I’m a Slave 4 U» երգը։


== Անձնական կյանք ==
2015 թվականի մայիսի 16-ից Հիզերը ամուսնացած էր բեյսբոլիստ Թեյլոր Հաբբելի հետ, ում հետ նա հանդիպվում էր 6 տարի մինչ իրենց ամուսնությունը։ Զույգը ունի երկու որդի՝ Էլայջա Հաբբելլը(ծնվ․ 28․09․2013) և Օուեն Բարլետտ Հաբբելլ (ծնվ․ 11․02․2016)։
«Маxim» ամսագիրը Մորրիսին համարել է Թոփ-100 ամենասեքսուալ կանանցից մեկը։ Դերասանուհին հայտնվել է 85-րդ տեղում։
2010 թվականին նա դարձել է «Estee Lauder» կոսմետիկական ընկերության դեմքը։


== Ծանոթագրություններ ==


== Աղբյուրներ ==
Хизер Моррис на Internet Movie Database
Բրիգադիրովկա (գյուղ, Բալակլեյայի շրջան)

Անվան այլ կիրառումների համար տե՛ս՝ ԲրիգադիրովկաԲրիգադիրովկա (ուկրաիներեն՝ Бригадирівка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1782 թվականին։
Չճշտված տվյալներով Բրիգադիրովկա գյուղում բնակվում էր 994 մարդ։ Բնակավայրը զբաղեցնում է 2901 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սյուլգոյա

Սյուլգոյա (էստ․՝ Sülgoja), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
1194

1194 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1194 թվականն է, 
XII դարի 94-րդ տարին։
Շյաուլյայ

Շյաուլյայ (լիտ.՝ Šiauliai , մինչև 1795 թվականը՝ Սաուլե, մինչև 1917 թվականը՝ Շավլի), քաղաք (1569 թվականից), Լիտվայի Հանրապետության Ժեմայտիայի երկրամասում։ Շյաուլյայի շրջանի վարչական կենտրոնը։ Լիտվայի մեծությամբ 4-րդ քաղաքն է։
Երկաթուղային հանգույց է։ 1795 թվականից եղել է Ռուսաստանի, 1919 թվականից՝ Լիտվայի, 1940 թվականից՝ օկուպացված Լիտվական ԽՍՀ-ի կազմում։ 
Պատմությունից հայտնի են 1236 թվականի Շյաուլյայի ճակատամարտը, երբ Լիտվայի ջոկատները ջախջախեցին Գերմանիայի ասպետական զորքը, ինչպես նաև Շյաուլյայի 1944 թվականի հուլիսի հարձակողական օպերացիան, որի հետևանքով Շյաուլյայը ազատագրվեց Նացիստական Գերմանիայի ուժերից։ Շյաուլյայում է գտնվում Պյատրո իր Պովիլո եկեղեցին (1595-1625)։
(8173) 1991 RX23

(8173) 1991 RX23, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 11-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,015943 ա. մ., առավելագույնը մոտենում է 2,9055 ա. մ. հեռավորության վրա և հեռանում 3,1264 ա. մ.։ Արեգակի շուրջ մեկ ամբողջական պտույտ է կատարում 1913,08 երկրային օրվա ընթացքում, իր ուղեծրով շարժվելով միջինում 0,188178 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8173) 1991 RX23 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վակաս

Վակաս, վարշամակ, Պատարագչի ուսանոց, որը կիսաբոլորակ ձևով պատում է քահանայի պարանոցը՝ թիկունքի կողմից։ Վակասի վրա ընդհանրապես ձուլված կամ ասեղնագործված են լինում 12 առաքյալների պատկերները, իսկ դրանց մեջտեղում՝ Հիսուսի՝ Աստծո Գառան պատկերը։ Վակասը ևս վերցված է Հին ուխտից։ Խորհրդանշում է մոլորյալ ոչխարին, իմա՝ մոլորյալ մարդկությանը, որին Քրիստոսն իր ուսերի վրա առնելով՝ դեպի փրկություն և հավիտենական կյանք առաջնորդեց։ Վակասը միևնույն ժամանակ հավատացյալներին հիշեցնում է Հիսուս Փրկչի քաղցր լուծը և թեթև բեռը։
Բաղիրխան

Բաղիրխան, լեռ Արցախում, Ստեփանակերտի շրջանում։ Լեռան արևելյան լանջին գտնվում է Բաղիրխանի վանքը։


== Ծանոթագրություններ ==
Ռորայիմա (լեռ)

Ռորայիմա (Tepuy Roraima),  սեղանաձև լեռ (տեպուի) Հարավային Ամերիկայում։ Գտնվում է Գվիանական սարահարթում՝ Կանայմա ազգային պարկի հարավ-արևելյան հատվածում, Բրազիլիայի (Ռորայմա նահանգ), Վենեսուելայի (Կանայմա ազգային պարկ) և Գայանայի (երկրի ամենաբարձր կետը) սահմանին։ Սահմանների խաչմերուկում (եռակի կետ)  5°12′08″ հս․ լ. 60°44′07″ ամ. ե. կոորդինատներոում լեռան բարձրությունը ծովի մակարդակից 2723 մետր է։ Ռորայիմայի գագաթը՝ սարավանդը ունի 24 կմ² մակերես։ Ռորայիմայի շրջանից են սկիզբ առնում  Օրինոկո, Ամազոն և Էսսեկիբո ավազանների գետերը։ Առաջին անգամ նկարագրվել է սեր Վոլտեր Ռելիի կողմից 1596 թվանին։ Լեռան շրջանի հետագա արշավների հաշվետվությունները ոգեշնչել են Արթուր Կոնան Դոյլին և նա գրել է իր «Կորուսյալ աշխարհ» վեպը։
Կանայմա ազգային պարկի տեպուիները կազմված են մոտ 2 միլիարդ տարեկան մինչքեմբրի ապարներից։
Ռորայիմայի վերևվում մշտապես կախված է մեծ լենտիկուլյար (ոսպնյակաձեև) ամպեր։


== Ֆլորա և ֆաունա ==
Ռորայիմայում աճող բուսականության մեծ մասը էնդեմիկ են տեպուի լեռների համար, նրանցից երկու տեսակ հանդիպում են միայն Ռորայիմայի սարահարթում։ Նկարագրված են լեռան սարահարթում աճող շուրջ 230 տեսակ անոթային (սպորոֆիտական) բույսեր, առավել բազմազան են  խոլորձազգիները  (15 ընտանիք և 26 տեսակ), բազմամտրակավորները (7 ընտանիք և 16 տեսակ) և բարդածաղկավորները  (10 ընտանիք և 13 տեսակ)։ Սարահարթի մակերեսից օրգանական և հանքային նյութերի անդադար լվացման պատճառով որոշ բուսատեսակներ հարմարվել են աղքատ հողերին միկրոօրգանիզմների հետ սիմբիոզի ճանապարհով։ Սարահարթում հանդիպում են նաև գիշատիչ բույսեր, այնպիսիք ինչպիսք են՝ հակված հելիամֆորան (Heliamphora nutans), ցողաբույս ռորաիմեն (Drosera roraimae) և խորշաբույսերի (Lentibularia) դասի ներկայացուցիչները։
Ռորայիմայի ուշագրավ էնդեմիկներից մեկն է համարվում երկկենցաղ Oreophrynella quelchii` հետսաղմնային զարգացումով փոքրիկ սև դոդոշ, անընդունակ ցատկել և լողալ, վտանգի ժամանակ կծկվում է և գլորվելում քարերի արանքներով։


== Ծանոթագրություններ ==


== Արտաքին հղումներ ==
Peakware.com Archived 2013-09-06 at the Wayback Machine.
Summitpost.org
Վլադիմիրսկայա (այլ կիրառումներ)

Վլադիմիրսկայա, կարող է վերաբերել՝

Վլադիմիրսկայա - գյուղ Ռուսաստանի Լենինգրադի մարզի Գատչինսկի շրջանի կազմում։
Վլադիմիրսկայա - ստանիցա Ռուսաստանի Կրասնոդարի երկրամասի Լաբինսկի շրջանի կազմում։
Վլադիմիրսկայա - գյուղ Ռուսաստանի Սմոլենսկի մարզի Սմոլենսկի շրջանի կազմում։
Մևլյութ Չավուշօղլու

Մևլյութ Չավուշօղու (թուրքերեն՝ Mevlüt Çavuşoğlu; ծնվ. փետրվարի 5, 1968 թվական, Ալանիա, Թուրքիա), թուրք քաղաքական գործիչ։ 2010- 2012 թվականներին եղել է ԵԱՀԿ նախագահ, իսկ 2014 թվականից զբաղեցնում է Թուրքիայի արտաքին գործերի նախարարի պաշտոնը` փոխարինելով Ահմեդ Դավութօղլուին։


== Կենսագրություն ==
Ծնվել է 1968 թվականի փետրվարի 5-ին Թուրքիայի Ալանիա քաղաքում։ 1988 թվականին ավարտել է Անկարայի համալսարանի քաղաքագիտության ֆակուլտետը` ստանալով միջազգայնագետի որակավորում։ 1991 թվականին ստացել է տնտեսագիտության մագիստրոսի կոչում Լոնգ Այլենդի համալսարանում` ԱՄՆ-ում։ Զբաղվել է գիտական գործունեությամբ Բիլքենթի համալսարանում։ Թեկնածուական ատենախոսությունը պաշտպանել է Լոնդոնի տնտեսագիտության դպրոցում։
Տիրապետում է անգլերեն, գերմաներեն և ճապոներեն լեզուներին, սովորում է ռուսերեն։ Թուրքիայի խորհրդարանի ֆուտբոլի հավաքականի անդամ է։ Ամուսնացած է, ունի մեկ երեխա։


== Քաղաքական կարիերա ==
1995 թվականին աշխատել է Թուրքիայի բնապահպանության նախարարության միջազգային համագործակցության վարչությունում։ Այնուհետև զբաղվել է բիզնեսով ։
2001 թվականին եղել է Արդարություն և զարգացում կուսակցության համահիմնադիրներից մեկը, և մինչ 2009 թվականը եղել է մեջլիսի միջազգային հարաբերությունների հանձնաժողովի նախագահի տեղակալը։
2002 և 2007 թվականներին ընտրվել է թուրքական մեջլիսի պատգամավոր Անթալիայի մարզից։ Երկար ժամանակ ղեկավարել է Ճապոնիայի և ԱՄՆ-ի հետ խորհրդարանական բարեկամական խմբերը։
2003 թվականից ղեկավարում է ԵԱՀԿ-ում թուրքական պատվիրակությունը։ Եղել է եվրոպական դեմոկրատական խմբի անդամ (ԵԴԽ)։ Համարվում է ԵԽԽՎ գլխավոր քարտուղարի տեղակալը։ 2007 թվականից եղել է ԵԱՀԿ-ում թուրքական պատվիրակության ղեկավար և դրան զուգընթաց ԵԱՀԿ նախագահի տեղակալ։ 2009 թվականին եղել է ԵԴԽ-ի երկրորդ տեղակալը ։ Աշխատել է ԵԽ-ի նկատմամբ անդամ պետությունների պարտավորությունների կոմիտեում և իրավական կոմիտեում։ Եղել է 1930-ական թվականներին Ուկրաինայում տեղի ունեցած սովի հիմնական զեկուցողը ԵԱՀԿ-ում։
2009 թվականի սեպտեմբերին ԵԴԽ-ից ընտրվել է ԵԱՀԿ նախագահի թեկնածու, որի ընտրությունները պետք է տեղի ունենային 2010 թվականին։ 2010 թվականին ընտրվել է այդ պաշտոնում։
Եղել է ԵՄ հարցերով Թուրքիայի նախարարը։ 2014 թվականի օգոստոսից զբաղեցնում է Թուրքիայի արտագին գործերի նախարարի պաշտոնը։


== Ծանոթագրություններ ==


== Արտաքին հղումներ ==
«Чавушоглу Мевлют»։ МГИМО։ октябрь 2010 года։ Արխիվացված է օրիգինալից 2015-04-09-ին։ Վերցված է 2015-04-04 
«Мевлют Чавушоглу»։ Коммерсантъ։ 2014-08-29։ Արխիվացված է օրիգինալից 2015-03-11-ին։ Վերցված է 2015-04-04
Ակիմ Ադամս

Ակիմ Իլիա Ադամս (ապրիլի 13, 1991(1991-04-13), Փոյնթ Ֆորթին, Տրինիդադ և Տոբագո - դեկտեմբերի 30, 2013(2013-12-30), Բուդապեշտ, Հունգարիա), տրինիդադցի ֆուտբոլիստ ով խաղացել է պաշտպանի դիրքում։


== Ակումբային կարիերա ==


=== Վաղ տարիներ ===
Իր կարիերան Ակիմը անցկացրել է Տրինիդադ և Տոբագոյի «Քոնեքշն», T&TEC, «Յունայթեդ Պետրոտրին» և «Սենթրալ» ֆուտբոլային ակումբներում։
«Սիեթլ Սաունդերսում» փորձաշրջան անցնելու ժամանակ՝ 2010 թվականի հոկտեմբերի 12-ին, Ադամսը Սիեթլում մասնակցել է «Գվադալախարայի» դեմ միջազգային ընկերական խաղի երկրորդ կեսին։


=== «Ֆերենցվարոշ», հիվանդություն և մահ ===
2013 թվականին Ադամսը պայմանագիր է ստորագրել «Ֆերենցվարոշ» ֆուտբոլային ակումբի հետ։
2013 թվականի սեպտեմբերի 25-ին նա սրտի կաթված է ստացել։ Նրա առողջական վիճակը երկար ժամանակ չի բարելավվել, և հոկտեմբերի 8-ին ստիպված են եղել անդամահատել ձախ ոտքը, որպեսզի փրկեն կյանքը։ Նրա բժիշկը հայտարարել է, որ ֆուտբոլիստի օրգանիզմը պատրաստ չէր փոխպատվաստման։ 2013 թվականի դեկտեմբերի 28-ին, կլինիկայում, Ադամսը կաթված է ստացել և ընկել կոմայի մեջ։ Նա մահացել է Բուդապեշտում 2013 թվականի դեկտեմբերի 30-ին։


== Կարիերան ազգային հավաքականում ==
Տրինիդադ և Տոբագոյի հավաքականի կազմում Ադամսը խաղացել է դեռևս պատանի տարիքից, մասնակցել է բազմաթիվ միջազգային խաղերի։ 2007 թվականին մասնակցել է աշխարհի առաջնությանը։ Ադամսի դեբյուտը ազգային հավաքականում եղել է 2008 թվականին, երբ նա 16 տարեկան էր։


== Անձնական կյանք ==
Ակիմի եղբայրը՝ Ակինի Ադամսը, նույնպես ֆուտբոլիստ է։ Ակինին խաղում է «Փոյնթ Ֆորթին Սիվիք» ֆուտբոային ակումբում, որպես դարպասապահ։


== Ծանոթագրություններ ==


== Արտաքին հղումներ ==
Պրոֆիլը «transfermarkt.de» կայքում (գերմ.)
If I Were a Boy

If I Were a Boy, ամերիկացի երգչուհի Բեյոնսեի երրորդ ալբոմի առաջին սինգլը, թողարկված՝ 2008 թվականի հոկտեմբերի 8֊ին։ Սեպտեմբերի սկզբին համացանցում հայտնվեց փաստաթղթի կրկնօրինակը։


== Ստեղծագործությունների ցանկ ==


== Վարկանշային սանդղակներ ==


=== Ամսվա վարկանշային սանդղակներ ===


=== Հավաստագրեր ===


=== Տարվա վարկանշային սանդղակներ ===


== Ծանոթագրություններ ==
Ամանդին Լեյնո

Ամանդին Սյուզան Մոնիք Լեյնո (ֆր.՝ Amandine Suzanne Monique Leynaud, մայիսի 2, 1986(1986-05-02), Օբենա), ֆրանսիացի հանդբոլիստուհի, հունգարական «Դյոր Էտո» ակումբի և Ֆրանսիայի կանանց հավաքականի դարպասապահ։ 2020 թվականի Ամառային օլիմպիական խաղերի չեմպիոն, 2016 թվականի Օլիմպիական խաղերի արծաթե մեդալակիր, 2017 թվականի աշխարհի չեմպիոն և 2018 թվականի Եվրոպայի չեմպիոն։ Ֆրանսիայի հավաքականում անցկացրել է ավելի քան 200 հանդիպում։


== Կարիերա ==


=== Ակումբային ===
Ամանդին Լեյնոն իր կարիերան սկսելլ է 18 տարեկանում «Մեց» թիմում՝ ֆրանսիական կանանց ամենաշատ մրցանակներ ստացած ակումբում։ Վեց անգամ հաղթել է Ֆրանսիայի առաջնությունում, յոթ լիգայի գավաթ և մեկ Ֆրանսիայի գավաթ։ 2012 թվականի մարտին Ամանդինը հայտարարել է Ռումինիկու-Վիլչիի «Օլթխիմ» թիմ տեղափոխվելու մասին, այնուամենայնիվ, նա չի հասցրել ոչ մի հանդիպում անցկացնել, քանի որ ստացել է կապանների լուրջ պատռվածք, որի պատճառով վեց ամիս չի խաղացել։
2013 թվականի փետրվարին Ամանդինն իր կամքով հեռացել է Ռումինիայի ակումբից և տեղափոխվել Սկոպյեի «Վարդար» թիմ։ 2014 թվականի փետրվարի 17-ին Ամանդինը Էլիսոն Պինոյի և Սիրաբա Դեմբելեի հետ երկարաձգել է պայմանագիրը հայրենակիցներ մինչև 2016 թվականի ավարտը։


=== Ազգային հավաքականում ===
Ազգային հավաքականում Ամանդինն անցկացրել է ավելի քան 220 հանդիպում և դարձել երկու գոլի հեղինակ։ Առաջին խաղը անցկացրել է 2005 թվականի նոյեմբերի 14-ին Գերմանիայի դեմ։ Ազգային հավաքականում նա փոխարինել է Վալերի Նիկոլասին, որն ավարտել էր կարիերան Պեկինի Օլիմպիական խաղերից հետո։ 2017 թվականին դարձել է աշխարհի չեմպիոն։ Երկու անգամ դարձել է արծաթե մեդալակիր աշխարհի առաջնությունում (2009, 2011), 2016 թվականին Ռիո դե Ժանեյրոյում անցկացված  Օլիմպիական խաղերում զբաղեցրել է երկրորդ տեղը։ 2020 թվականին Տոկիոյում դարձել է Օլիմպիական խաղերի չեմպիոն։


== Ձեռքբերումներ ==


=== Ակումբ ===
Ֆրանսիայի չեմպիոն – 2005, 2006, 2007, 2008, 2009, 2011
Լիգայի գավաթակիր – 2005, 2006, 2007, 2008, 2009, 2010, 2011
Ֆրանսիայի գավաթակիր – 2010


=== Ազգային հավաքականում ===
Օլիմպիական չեմպիոն – 2020
Օլիմպիական խաղերի արծաթե մեդալակիր – 2016
Աշխարհի չեմպիոն – 2017
Աշխարհի առաջնության արծաթե մեդալակիր – 2009, 2011
Եվրոպայի չեմպիոն – 2018
Եվրոպայի առաջնության բրոնզե մեդալակիր – 2016


== Պարգևներ և կոչումներ ==
2016 թվականի նոյեմբերի 30-ին դարձել է «Ծառայությունների համար» շքանշանի ասպետ։


== Ծանոթագրություններ ==


== Արտաքին հղումներ ==
«Ամանդին Լեյնո» (ֆրանսերեն)։ Ֆրանսիայի հանդբոլի կանանց հավաքականի կայք։ Արխիվացված է օրիգինալից 2014-11-02-ին։ Վերցված է 2014-07-03
Նորվեգիայի ազգային պարկեր

Նորվեգիայի ազգային պարկերի համակարգն ամենազարգացածն է Եվրոպայում և ընդգրկում է 32 պարկ մայրցամաքային Նորվեգիայից և ևս 7 պարկ Շպիցբերգենից։ Ազգային պարկը Նորվեգիայի պահպանվող տարածքների տեսակներից ընդամենը մեկն է։ Ազգային պարկերի պահպանության ռեժիմն ավելի մեղմ է, քան բնական արգելոցների, սակայն ավելի խիստ, քան լանդշաֆտային արգելոցների պահպանությունը (նորվ.՝ Landskapsvernområde)։
Նորվեգիայի առաջին ազգային պարկը եղել է Ռոնդանեն, որը բացվել է 1962 թվականին։ 2010 թվականի դրությամբ երկրի 32 ազգային պարկերը զբաղեցնում են ընդհանուր 25'000 կմ2 (երկրի տարածքի մոտ 7 %-ը), իսկ Շպիցբերգենի 7 ազգային պարկերը՝ մոտ 14'500 կմ2 (տարածքի 24 %-ը)։


== Ազգային պարկեր ==


=== Մայրցամաքային Նորվեգիա ===


=== Շպիցբերգեն ===


== Ծանոթագրություններ ==


== Արտաքին հղումներ ==
Norges nasjonalparker — vår felles naturarv Archived 2013-05-01 at the Wayback Machine.(նորվ.)
«Национальные парки Норвегии»։ Официальный туристический портал по Норвегии — visitnorway.com։ Արխիվացված օրիգինալից 2012-04-14-ին։ Վերցված է 2010-01-07
Հայ հայրենասերների միություն

Հայ հայրենասերների միություն, ՀՀՄ, 1960 ականներին գործող այլխոհական խմբակ Խորհրդային Հայաստանում։ Կազմակերպության ընդհանուր ղեկավարումն իրականացնում էր Հակոբջան Թադևոսյանը։
Միությունն ուներ կանոնադրություն, որը քննարկվել և ընդունվել էր կազմակերպության անդամների ժողովում։ Նոր անդամները պետք է ընդունեին այդ կանոնադրության դրույթները, ենթարկվեին դրա պահանջներին և անդամավճար մուծեին։ ՀՀՄ-ն մասնաճյուղեր ուներ Արարատում, Գյումրիում, Արտաշատում, Երևանի տարբեր բուհերում։
Միությունը առաջնային էր համարում Հայոց Ցեղասպանության, Հայաստանի գրավված տարածքների (Արևմտյան Հայաստանի, Նախիջևանի և Արցախի) խնդիրները։ Նրանք համարում էին, որ ինչպես նշված է դատավճռում՝ Խորհրդային Միությունը «որոշ հարցերում արհամարհում և ոտնահարում է հայ ժողովրդի կենսական շահերը»։ Միաժամանակ խորհրդային կարգերի դեմ ոչինչ չունեին։ Այս առումով հատկանշական է այն իրողությունը, որ կազմակերպության անդամները՝ ծանոթանալով ազգային միացյալ կուսակցության արդեն հրատարակված «Փարոս» թերթին, խստորեն մերժել էին թերթի էջերում առաջ քաշված գաղափարները՝ հակախորհրդայնականության, անկախության անհրաժեշտության կապակցությամբ։ Նրանց համար հատկապես անընդունելի է եղել անկախության գաղափարը։ Ահա թե ինչպես է այդ դրվագը նկարագրված խմբի անդամների նկատմամբ կայացված դատավճռում. «1967 թվականի վերջին Թադևոսյանը ստացել է Էդիկ Ալեքսանյանից հակախորհրդային բովանդակություն ունեցող «Փարոս» անօրինական թերթը... Այդ թերթը պարունակում է թշնամական հարձակումներ խորհրդային պետության հասցեին և կոչ է անում անջատել Հայաստանը ԽՍՀՄ-ից ու ստեղծել «անկախ հայկական պետություն». գործով բոլոր ամբաստանյալները, ինչպես նաև խմբակի մյուս անդամները, քննադատության են ենթարկվել «Փարոս» թերթի հակախորհրդային բովանդակությունը և բացառել են ենթարկել «Փարոս» թերթի հակախորհրդային բովանդակությունը և բացառել են թերթի հայացքները, համարելով այն վնասակար ու անընդունելի իրենց խմբակների համար»։
ՀՀՄ անդամների հաջողվում է ձեռք բերել տպագրական միջոցներ և բազմացնել ու տարածել իրենց թռուցիկները։ 1967 թվականի ապրիլի 24-ին ընդառաջ՝ տպագորւմ ու Երևանում, Գյումրիում, Արարատի և Արտաշատի շրջաններում տարածում են Հակոբջան Թադևոսյանի հեղինակա երեք թռուցիկները՝ «Կոչ հայ մտավորականության՝ Մեծ Եղեռնի 52-րդ տարեդարձի առթիվ», «Կոչ հայ ժողովրդին՝ Մեծ Եղեռնի 52-րդ տարեդարձի կապակցությամբ»և «Խոսք սրտի խորքից՝ հայոց ողբերգության 52-րդ տարեդարձի կապակցությամբ» վերնագրերով։


== Ծանոթագրություններ ==
Շվեդիան Մանկական Եվրատեսիլ երգի մրցույթում

Շվեդիան Մանկական Եվրատեսիլ երգի մրցույթին մասնակցում է մրցույթի հիմնադրման տարվանից՝ 2003 թվականից։ Մրցույթը Շվեդիայում հեռարձակել են 2 հեռուստաընկերություն՝ SVT (2003-2005 թթ., 2010-2011 թթ.),
TV4 (2006-2007 թթ., 2009 թ.)։
Շվեդիան 2008 թ. հրաժարվեց մասնակցելուց։ 2009 թ. վերադարձավ և շարունակում է իր մասնակցությունը։ 2015 թ. -ից այլևս չի մասնակցում ։


== Մասնակցումներ ==


== Քվեարկության պատմություն ==
Շվեդիան տվել է ավելի շատ միավորներ

Շվեդիան ստացել է ամենաշատ միավորները
Կալանխոե Բլոսֆելդա

Կալանխոե Բլոսֆելդա (լատ.՝ Kalanchoe blossfeldiana), բազմամյա խոտաբույսային սուկուլենտային ծաղկավոր բույս, Կալանխոե (Kalanchoe) տեսակը թանձրատերևազգիների (Crassulaceae) ընտանիքից։ Վայրի տեսակը հանդիպում է Մադագասկարում։  Գեղեցիկ ծաղկող հայտնի սենյակային բույս։


== Անվանում ==
Այն նկարագրվել է 1934 թվականին գերմանացի բուսաբան և սուկուլենտների կոլեկցիոներ Կառլ ֆոն Պելլնիցեմի (1896-1945) կողմից «Kalanchoe Blossfeldiana» հոդվածում, որը հրապարակվել է Բեռլինում՝ Repertorium Specierum Novarum Regni Vegetabilis ամսագրում (հատոր 35։ 159-160)։ Տեսակն անվանվել է գերմանացի սելեկցիոներ Ռոբերտ Բլոսֆելդի (1882-1945) պատվին։
Տեսակների հոմանիշը գալիս է Կալանխոե Գլոբուլիֆերա var. coccinea H. Perrier (1928) անվանումից ։


== Բուսաբանական նկարագրություն ==
Բույս՝ բազմաթիվ մերկ, թույլ ճյուղավորվող ցողուններով, բարձրությամբ և տրամագծով կարող է աճել մինչև 30սմ։ Տերևները կլորավուն են, ձվաձև, երբեմն գրեթե ուղղանկյունաձև, եզրերը՝ զիգզագաձև, կանաչ կամ մուգ կանաչ, երբեմն երկայնքը կարմիր եզրագծերով։
Ծաղիկները ունեն մինչև 1սմ տրամագիծ, հավաքվում են վերին ծաղկաբույլերում։ Պսակի բնական երանգավորումը մուգ կարմիր է, պսակի թերթիկները կարող են լինել վարդագույն, դեղին կամ նարնջագույն։ Ծաղկման ժամանակաշրջանը՝ ձմռան սկզբից մինչև ամռան սկիզբը։


== Մշակում ==
Կալանխոե Բլոսֆելդա, հայտնի սենյակային բույս, որը գնահատվում է երկար ժամանակ ծաղկելու իր ունակության համար՝ լինելով բավականին անպաճույճ, հասարակ բույս։

ԱգրոտեխնիկաԱյս տեսակն ամենալավն աճում է մասնակի ստվերի պայմաններում լավ ջրահեռացված հողի մեջ։ Տարվա ցուրտ եղանակին ջրելը պետք է չափավոր լինի։ Բազմացումը՝ սերմերով, շիվերով և տերևների եզրերի բողբոջներով, ինչպես նաև սերմերով։ Բույսը զգայուն է ցրտի հանդեպ։ Ցրտադիմացկունությունը մինչև 10-12°C:


== Պատկերասրահ ==
Կալանխոե Բլոսֆելդա
		
		
		
		
		
		
		
		
		
		
		


== Ծանոթագրություններ ==


== Գրականություն ==
«Կալանխոե» // Բուսաբանություն։ Հանրագիտարան «Աշխարհի բոլոր բույսերը»։ Թարգմ.  անգլ. = Բուսաբանություն / խմբ. Դ. Գրիգորև և ուրիշներ. — М.: Könemann, 2006. — С. 495. — 1020 с. — ISBN 3-8331-1621-8


== Արտաքին հղումներ ==
Kalanchoe Plant. Kalanchoe blossfeldiana // botanical-journeys-plant-guides.com.(անգլ.)(Ստուգված է 10 Դեկտեմբերի 2012)
Riot (երգ, XXXTentacion)

«Riot», ամերիկացի ռեփեր XXXTentacion-ի երգը, որն ի սկզբանե թողարկվել է SoundCloud-ում 2015 թվականի մայիսին, իսկ այնուհետև վերաթողարկվել 2020 թվականի հունիսի 1-ին Ջորջ Ֆլոյդի սպանության հետ կապված բողոքների ֆոնին։ Երկրորդ տարբերակը մի փոքր ավելի կարճ է, քան բնօրինակը։


== Նախապատմություն ==
Երգը թողարկվել է 2015 թվականի մայիսին՝ Մայքլ Բրաունի սպանության հետ կապված բողոքի ակցիաներից հետո։ Երգը թվային հարթակներում էր հայտնվել Ջորջ Ֆլոյդի սպանությունից և դրան հաջորդած բողոքներից հետո։


== Երաժշտություն ==
XXXTentacion-ի երգը քննադատում է զանգվածային անկարգությունները։ Դերիկ Ռոսինյոլը Uproxx-ից նշել է, որ X-ն արտահայտում է իր մտքերն առ այն, որ ապստամբները հաճախ չեն մտածում իրենց գործողությունների հետևանքների մասին. «Նայեք բոլոր խանութներին, որոնք դուք ոչնչացնում եք, նիգեր / մեկ վայրկյան մտածեք այն մարդկանց մասին, որոնց պատկանում են դրանք / ես գիտեմ, որ դուք ունեք ձեր խնդիրները, բայց եղբայր, նրանք էլ ունեն իրենց սեփականը / դա խաղ չէ, դադարեցրեք բռնությունը»։ 
Երգն ավարտվում է Կու-կլուքս-կլան-ի նախկին առաջնորդ Ջեֆ Բերիի՝ հանրահավաքի ելույթում ասված հետևյալ խոսքերով. «Մենք տեսնում ենք, ես տեսնում եմ, մահը կախված է շենքերից երեխաների / սպիտակ տղաների և սպիտակ աղջիկների առջև»։ Ելույթը ներկայացված է 1998 թվականին ցուցադրված «The Ku Klux Klan: A Secret History» վավերագրական ֆիլմում։ Բնօրինակ երգը պարունակում էր ավելի ծավալուն ելույթ։


== Երաժշտական տեսահոլովակ ==
Այս երգն օգտագործվել է X-ի՝ 2015 թվականի «Look at Me» երգի երաժշտական տեսահոլովակում։


== Հիթ-շքերթ ==


== Ծանոթագրություններ ==
Բուդկի (գյուղ, Մանևիչի շրջան)

Անվան այլ կիրառումների համար տե՛ս՝ ԲուդկիԲուդկի (ուկրաիներեն՝ Будки), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1577 թվականին։
2001 թվականի տվյալներով Բուդկի գյուղում բնակվում էր 446 մարդ։ Բնակավայրը զբաղեցնում է 11155 կմ² տարածք։ Բնակչության խտությունը կազմում էր 40 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լը Պյուշ

Լը Պյուշ (ֆր.՝ Le Puch), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կերիգյու կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09237։


== Բնակչություն ==
Համայնքի բնակչությունը 2008 թվականին կազմում էր 30 մարդ։


== Տնտեսություն ==
2007 թվականի տվյալներով 16 աշխատունակ տարիքի մարդկանցից (15-64 տարեկան) 3-ը տնտեսապես ակտիվ էին, 13-ը անգործունակ (ակտիվության ցուցանիշը 18,8 %, 1999 թվականին եղել է՝ 63,6 %)։ 3 աշխատունակ բնակիչներից 3-ը աշխատում էին (1 տղամարդ և 2 կին), անաշխատանք մարդիկ չկային։ 13 անգործունակ մարդկանցից 11-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լը Պյուշ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-15 
«Լը Պյուշ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Մարցին Բուրկխարդտ

Մարցին Բուրկխարդտ (լեհ.՝ Marcin Burkhardt, սեպտեմբերի 25, 1983(1983-09-25), Էլբլոնգ, Warmian-Masurian Voivodeship, Լեհաստան), լեհ ֆուտբոլիստ, «Մոտոր» թիմի կիսապաշտպան (Լյուբլին)։ 


== Կենսագրություն ==


=== Ակումբային կարիերա ===
Պոզնանի «Օլիմպիա» և ՍԿՍ 13 ակումբների սան է։ 2000 թվականին տեղափոխվել է Վրոնկի քաղաքի «Ամիկա» ֆուտբոլային ակումբ։ Էքստրակլասում դեբյուտն է նշել 2001 թվականի սեպտեմբերի 16-ին, «Դիսկոբոլիայի» դեմ խաղում, որն ավարտվել է ոչ-ոքի` 1-1 հաշվով։ 2005 թվականին տեղափոխվել է վարշավյան հայտնի «Լեգիա» ֆուտբոլային ակումբ։ Խաղալով 3 խաղաշրջան` տեղափոխվել է շվեդական «Նոռչյոպինգ» ֆուտբոլային ակումբ։ 2008 թվականին թիմը մտել է Սուպերեթան։ 
2009 թվականի օգոստոսին տեղափոխվել է խարկովյան «Մետալիստ» ֆուտբոլային ակումբ և պայմանագիր է ստորագրել 3 տարով։ «Մետալիստը» տրանսֆերի համար վճարել է 600.000 եվրո, իսկ Մարցինն ստացել է տարեկան 300.000 եվրո աշխատավարձ։ Ուկրաինայի ֆուտբոլի առաջնությունում դեբյուտն է նշել 2009 թվականի օգոստոսի 30-ին, Զապորոժյեի «Մետալուրգ» ֆուտբոլային ակումբի դեմ խաղում, որն ավարտվել է 0-2 հաշվով։ Մարցինը չի կարողացել դառնալ թիմի հիմնական խաղացող և փետրվարին վարձավճարով տեղափոխվել է «Յագելոնիա»
: 2017 թվականին դարձել է «Մոտոռ» ակումբի խաղացող (Լյուբլին) 
:


=== Կարիերան հավաքականում ===
Լեհաստանի հավաքականում դեբյուտն է նշել 2003 թվականի փետրվարի 14-ին, Մակեդոնիայի հավաքականի դեմ, խաղում որն ավարտվել է 3-0 հաշվով։


== Անձնական կյանք ==
Նրա հայրը` Յացեկ Բուրկխարդտը, նախկինում եղել է պրոֆեսիոնալ ֆուտբոլիստ, հիմա նրա փոքր եղբայրը` Ֆիլիպ Բուրկխարդտը, ներկայումս հանդես է գալիս լեհական «Սանդեցիա» ակումբում։


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Պրոֆիլը Footballdatabase կայքում(անգլ.)
Սոլոն Բայլի

Սոլոն Իրվինգ Բայլի (անգլ.՝ Solon Irving Bailey, դեկտեմբերի 29, 1854(1854-12-29), Լիսբոն, Գրաֆտոն շրջան, Նյու Հեմփշիր, ԱՄՆ - հունիսի 5, 1931(1931-06-05), Բոստոն, ԱՄՆ), ամերիկացի աստղագետ, աշխատել է Հարվարդի համալսարանում։
Աշխատանքի է անցել Հարվարդի համալսարանում 1887 թվականին։ Ստացել է այնտեղ մագիստրոսի կոչում 1888 թվականին, ի հավելումն ավելի վաղ ստացած մագիստրոսի կոչման Բոստոնի համալսարանից։
Երբ աստղադիտարանը ստացավ ֆինանսավորում նոր Բոյդենի աստղագիտական կայանի հիմնման համար, Բայլին հիմնական դեր ունեցավ Արեկիպոում (Պերու) կայանի տեղի ընտրության մեջ, և 1892-ից 1919 թվականները ղեկավարեց այն։ Նա նաև առաջիններից էր, ով սկսել է օդերևութաբանական հետազոտություններ կատարել Պերուում։ Ավելի լավ եղանակային պայմաններով պայմանավորված Բոյդենի աստղագիտական կայանի Հարավային Աֆրիկա 1927 թվականին տեղափոխումից հետո այն վերանվանվեց Բոյդենի աստղադիտարան։
Բայլին հիմնականում զբաղվել է հարավային երկնակամարում առկա փոփոխական աստղերի հետազոտություններով։ Նա նաև մեծ ճշտությամբ չափել է (433) Էրոսի լույսի կորը 1903 թվականի առճակատման ժամանակ։ Բայլին աշխատել է որպես փոխարինող տնօրեն Հարվարդի աստղադիտարանում 1919-ից 1921 թվականներին, Էդվարդ Պիկերինգի մահից հետո և մինչ Հարլոու Շեյփլիի նշանակումը։ Նրա ենթակայության տակ է աշխատել Հենրիետա Լևիտը։
Բայլին մահացել է 1931 թվականի հունիսի 6-ին սրտի հիվանդությունից։


== Ծանոթագրություններ ==


== Արտաքին հղումներ ==
National Academy of Sciences Biographical Memoir (անգլ.)
Հաղթանակի օր (Թուրքիա)

Հաղթանակի օր (թուրքերեն՝ Zafer Bayramı, հայտնի է նաև Զինված ուժերի օր), ազգային տոն, որն այսօր էլ նշվում է Թուրքիայում։ Այն ամեն տարի նշվում է օգոստոսի 30-ին՝ 1922 թվականին Թուրքիայի անկախության պատերազմի ժամանակ Դումլուփընարի ճակատամարտում հաղթանակ տանելու պատվին։ Տոնը պաշտոնապես նշվել է 1935 թվականից ի վեր, և առաջին անգամ այն նշվել է 1923 թվականի օգոստոսի 30-ին։ Հաղթանակի տոնը նշվում է ողջ Թուրքիայում և Հյուսիսային Կիպրոսում և հանդիսանում է թուրքական բանակի և Թուրքիայի Հանրապետության տոն։ Տոնակատարությունն ավելի լայնամասշտաբ սկսվել տոնվել հատկապես 1960-ական թվականներից։
Օգոստոսի 30-ին Թուրքիայի ռազմական դպրոցների վերջին օրն է։ Հաղթանակի օրվա արարողությունները իրականացվում և կազմակերպվում են Արտաքին գործերի նախարարության արարողակարգերի գլխավոր տնօրինության կողմից` Զինված ուժերի Գլխավոր շտաբի հետ համատեղ։ Հիմնական տոնակատարությունը տեղի է ունենում  Թուրքիայի հանրապետության հիմնադիր Մուստաֆա Քեմալ Աթաթուրքի դամբարանը՝ Անըթքաբիրում, որտեղ Թուրքիայի նախագահն առաջնորդում է ծաղկեպսակներ դնելով, իսկ հետո հանդես է գալիս ելույթի խոսքով։ Արարողությունը տեղի է ունենում նաև Ստամբուլի ռազմական ակադեմիայում, որտեղ բոլոր ռազմական գործողությունները տեղի են ունենում այդ օրը։


== Տես նաև ==
Թուրքիայի տոներ
Հաղթանակի օր


== Ծանոթագրություններ ==
Դարանդա

Դարանդա, քաղաք (գյուղ, ավան, գյուղաքաղաք, բերդաքաղաք) պատմական Փոքր Հայքում, Արևմտյան Հայաստանում, Սեբաստիայի վիլայեթի Դարանդայի գավառակում։ Գտնվում է Եփրատի աջ կողմում, Մալաթիա քաղաքից հյուսիս-արևմուտք, Թոխմախսու գետի ափին, բլրի վրա։


== Պատմություն ==
Քաղաքի մասին հիշատակել են բյուղանդական և հայ պատմիչները։ Եղել է պավլիկյան շարժման հայնտի կենտրոններից։
1316 թվականին եգիտպացիները գրավում են քաղաքը և կոտորվում նրա հազարավոր բնակիչներին։ XVII-XVIII դարերում բնակություն են հաստատում թուրքերը, սակայն բնակիչների մի մասը դարձյալ հայեր էին։


== Բնակչություն ==
XX դարի սկզբին թուրքերից բացի քաղաքն ուներ 500 տուն՝ 4500 հայ բնակչով։


== Տնտեսություն ==
Բնակիչները զբաղվում էին երկրագործությամբ, արհեստներով և առևտրով։ Բարեկարգ ճաևապարհով կապված էր Սեբաստիայի հետ։


== Պատմամշակութային կառույցներ ==
Հայերն ունեին 3 եկեղեցի և մի վանք։ Քաղաքը հայտնի է եղել իր անառիկ բերդով։


== Անվանի մարդիկ ==
Դարանդայում է ծնվել բանաստեղծ Գ. Գասպարյանը (1923-?):


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==


== Տես նաև ==
Սեբաստիայի նահանգի հայաբնակ բնակավայրեր
Ուղևորություն դեպի Ղարաբաղ

Ուղևորություն դեպի Ղարաբաղ (վրաց.՝ მოგზაურობა ყარაბახში), 1992 թվականին Ակա Մորչիլաձեի կողմից գրված վեպ է։ Կինոռեժիսոր Լևան Թութբերիձեն վեպի հիման վրա 2005 թվականին ֆիլմ է նկարահանել։ Մորչիլաձեի շատ հայտնի վեպը հրատարակվելուց հետո եղել է լավ վաճառվող գրքերից։ Գիրքն ազատություն ձեռք բերելու և այն ճանաչելու բարդ գործընթացի մասին է։


== Բովանդակություն ==
Ջիոն՝ մի երիտասարդ վրացի, սիրահարվում է մի մարմնավաճառի և նրա հետ անցկացնում է իր կյանքի ամենաերջանիկ երկու ամիսները։ Երբ հայրը ստիպում է նրան խզել հարաբերությունները մարմնավաճառի հետ, նա խորապես ճնշված է զգում։ Նա ուղեկցում է մի ընկերոջ, որը ցանկանում էր թմրանյութ ձեռք բերել Ադրբեջանում։ Նրանք դուրս են գալիս երկրի սահմաններից և մթության մեջ մոլորվելով՝ ձերբակալվում Ադրբեջանական պարեկատանը։ Նրանք Ղարաբաղում էին՝ պատերազմի մեջտեղում։ Թբիլիսիից եկած երիտասարդները չգիտեին, թե ինչ է կատարվում։ Նրանք զրկվել էին գումարներից և մեքենայից և ձերբակալված էին։ Բանտում էր նաև մի հայ։ Իրադարձությունները զարգանում են կայծակնային արագությամբ։ Հայ ազատամարտիկները բանտից ազատում են իրենց ընկերոջը և նրա հետ՝ երիտասարդներին նույնպես։ Ջիոն հայտնվում է հայկական գյուղում, որտեղ նրա հետ վատ չէին վարվում, բայց անընդհատ հետևում էին։ Երբ ռուս լրագրողները գալիս են գյուղ, Ջիոն երկու ադրբեջանցի գերիների հետ փախչում է և ետ դառնում դեպի ադրբեջանական տարածք, որտեղ նա արժանանում է հերոսի կոչման։ Ընկերներով միասին էին, և մանուշակագույն Լադան նույնպես տեղում էր, միայն չկային փողերը։ Ընկերը նրան տալիս է դեղերի փաթեթը և ատրճանակ՝ որպես փոխհատուցում։ Նրանք վերադառնում են Թբիլիսի և բնակվում այնտեղ։


== Թարգմանություններ ==
Վեպը թարգմանվել է մի քանի լեզուներով՝ ներառյալ անգլերեն, ռուսերեն, ուկրաիներեն և իտալերեն լեզուները։


== Ծանոթագրություններ ==


== Արտաքին հղումներ ==
Վեպը Goodreads.com-ում
Վեպը Amazon.com-ում
Վեպը Dalkeyarchive.com Archived 2016-08-24 at the Wayback Machine.-ում
Վիլլասպեչոզա

Վիլլասպեչոզա (իտալ. Villaspeciosa), կոմունա Իտալիայում՝ Սարդինիա մարզի Կալիարի գավառում։ Սահմանակից է Դեչիմոմաննու, Դեչիմոպուտցու, Սիլիկուա, Ուտա համայնքներին։
Բնակչությունը կազմում է 1947 մարդ, բնակչության խտությունը կազմում է 71,19 մարդ/կմ²։ Զբաղեցնում է 27,35 կմ² տարածք։ Փոստային ինդեքս՝ 9010։ Հեռախոսային կոդ՝ 070։
Ամեն տարի օգոստոսի 15-ին համայնքում առանձնահատուկ շուքով նշվում է Սուրբ Աստվածածնի վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Վիլլասպեչոզայի պաշտոնական կայքէջը (իտալերեն)
Villaspeciosa en comunas.it (իտալերեն)
Զանգվածային սպանություն Վուչիտրնի մոտ

Զանգվածային սպանություն Վուչիտրնի մոտ, Կոսովոյի ալբանացիների զանգվածային սպանությունը, որը 1999 թվականի մայիսի 2-ի երեկոյան իրականացրել էին սերբ ոստիկանները՝ Վուչիտրն քաղաքի մերձակայքում՝ Կոսովոյի պատերազմի և Հարավսլավիայի դեմ ՆԱՏՕ-ի օպերացիայի ժամանակ։
1999 թվականի մարտի վերջին-ապրիլի սկզբին սերբական ուժերը Վուչիտրնի և մերձակա գյուղերի ալբանացիներին ստիպել են լքել իրենց տները։ Ընդ որում, փախստականները ստիպված են եղել մի քանի անգամ փոխել իրենց գտնվելու վայրը՝ սերբերի կողմից մշտական հարձակումների և գնդակոծությունների պատճառով։ Արդյունքում նրանց մեծ մասը կենտրոնացված էր Վուչիտրնից հյուսիս-արևելք գտնվող մի քանի գյուղերում, որոնք չէին կարողանում հաղթահարել փախստականների հսկայական քանակի ներհոսքը։ Այդ գյուղերը գտնվում էին Կոսովոյի Ազատագրության Բանակի վերահսկողության տակ, և այդ պատճառով ալբանացիները կարող էին իրենց այստեղ հարաբերական անվտանգության մեջ զգալ։ Սակայն մայիսի սկզբին հարավսլավական և սերբական զորքերը ճեղքել են ԿԱԲ-ի պաշտպանական գիծը՝ ստիպելով փախստականներին կրկին վայր ընկնել։
Մոտ հարյուր տրակտորներից և 3-5 հազար մարդուց բաղկացած փախստականների շարասյուները շարժվել են դեպի հարավ։ Նրանց հետապնդել են հարավսլավական ուժերը՝ իրենց ճանապարհին այրելով մի շարք գյուղերի բազմաթիվ տներ։ Մայիսի 2-ի երեկոյան ալբանացիները կանգ են առել Գորնա-Սուդիմլայում, որպեսզի հանգստանան և որոշեն, թե ինչ անել հետո, քանի որ Դոնյա-Ստուդիմում, որի միջով նրանք պետք է անցնեին Վուչիտրն տանող ճանապարհին, տեղակայված էին հարավսլավական զորքերը։
Ժամը 20:30-21:00-ին հարավսլավական զորքերին միացել են սերբ ոստիկաններ և պարավոյան կազմավորումներ։ Նրանք շրջանցել են փախստականների կանգուն շարասյուները՝ նրանցից քաշքշելով տղամարդկանց։ Զոհերին ծեծում էին, նրանցից փող էին պահանջում։ Որոշ ալբանացիների հաջողվել է փրկվել, մյուսներին էլ սպանել են ինքնաձիգներից հերթով։ Ժամը 23:30-ին սերբ ոստիկաններ են ժամանել Վուչիտրնից, որոնք կարգադրել են շարասյունը շարժվել իրենց քաղաք։ Փախստականների ականատեսները տեսել են բազմաթիվ մարմիններ ճանապարհի երկայնքով, երբ շարժվել են դրանով։
ՄԱԿ-ի դատարանի ռազմական հանցագործությունների քննիչ Ռոմեու Վենտուրան հայտարարել է, որ 120 քաղաքացիական անձինք մայիսի 2-ին սպանվել են սերբական զորքերի կողմից և թաղվել են եղբայրական գերեզմաններում՝ Վուչիտրնից հինգ մղոն հեռավորության վրա։ Պատերազմի ավարտից հետո հայտնաբերվել են հանքահորի 98 զոհերի մասունքները։
Վուչիտրնի կոտորածը վերագրվել է Վլաստիմիր Ջորջևիչին՝ Սերբիայի ՆԳՆ հասարակական անվտանգության ղեկավարին։ Նրա դեմ առաջադրված մեղադրանքի համաձայն՝ կոսովցի 105 ալբանացիներ սպանվել են Վուչիտրն համայնքում 1999 թվականի մայիսի 2-ին Ջորջևիչը դատապարտվել է 27 տարվա ազատազրկման։


== Ծանոթագրություններ ==


== Արտաքին հղումներ ==
Ալբանացի տղամարդկանց զանգվածային սպանությունը Վուսիտրնի մոտ
Վիկկա

Վիկկա (անգլ.՝ Wicca, ˈwɪkə), արևմտյան նորհեթանոսական կրոն, որի հիմքում ընկած է բնության պաշտամունքը։ Այն տարածվել է 1954 թվականին Ջերալդ Գարդների շնորհիվ, որը պաշտոնաթող եղած անգլիացի պետական ծառայող էր, և այդ ժամանակ նա այդ կրոնն անվանեց կախարդություն (անգլ.՝ Witchcraft)։ Նա պնդում էր, որ կրոնը, որին ինքը հաղորդակից էր, հնագույն կախարդության ժամանակակից փրկված կրոնն է, որը գաղտնի գոյություն է ունեցել հարյուրամյակների ընթացքում՝ հիմքում ունենալով մինչքրիստոնեական եվրոպական հեթանոսությունը։ Գարդների պնդման ճշմարտացիությունը միանշանակ ապացուցված չէ, այդ իսկ պատճառով համարվում է, որ վիկկայական աստվածաբանությունը առաջ է եկել վաղ 1920-ական թվականներին։ Հետևորդների կարծիքով վիկկայի արմատները դարերի խորքում են՝ մինչպատմական Մայր երկրի և Մեծ աստվածուհու պաշտամունքում։
Վիկկայականները (վիկկաններ) հիմնականում երկրպագում են Աստծուն (ավադաբար եղջյուրավոր աստծուն) և Աստվածուհուն (ավանդաբար Եռակի աստվածուհուն), որոնք երբեմն հանդես են գալիս որպես բարձրագույն պանթեիստական Աստվածության մասեր, որը դրսևորում է իրեն տարբեր բազմաստվածային կերպարներում։ Վիկկայում հատուկ են ծիսական կախարդությունների կիրառումը, ազատ բարոյական նորմերը և Տարվա անիվի 8 տոների նշումը։


== Ծանոթագրություններ ==


== Արտաքին հղումներ ==
Pagan Federation (UK), (International)
Covenant of the Goddess (U.S.)
The Pomegranate: The International Journal of Pagan Studies
Witchvox.org Archived 2014-06-27 at the Wayback Machine. – Neopagan news and networking
Աստերոիդների ցանկ (278901-279000)

Աստերոիդների ցանկ (278801-278900)  • Աստերոիդների ցանկ  • Աստերոիդների ցանկ (279001-279100)
 Աստերոիդների ցանկ (278801-278900)  • Աստերոիդների ցանկ  • Աստերոիդների ցանկ (279001-279100)
Աստերոիդների ցանկ (17401-17500)

Աստերոիդների ցանկ (17301-17400)  • Աստերոիդների ցանկ  • Աստերոիդների ցանկ (17501-17600)
 Աստերոիդների ցանկ (17301-17400)  • Աստերոիդների ցանկ  • Աստերոիդների ցանկ (17501-17600)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Ռեպինոե

Ռեպինոե (ուկրաիներեն՝ Репинне), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Ռեպինոե գյուղում բնակվում էր 1 144 մարդ։ Բնակավայրը զբաղեցնում է 24,12 կմ² տարածք։ Բնակչության խտությունը կազմում էր 5,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեա Նիքս Ֆայն

Անդրեա Նիքս Ֆայն (անգլ.՝ Andrea Nix Fine, 20-րդ դար, ԱՄՆ), ամերիկացի ռեժիսոր, որի Inocente ֆիլմը 2013 թվականին արժանացել է Օսկար մրցանակի՝ «Լավագույն վավերագրական ֆիլմ» անվանակարգում։ Նա ստեղծում է իր ֆիլմերն իր ամուսնու՝ Սին Ֆայնի հետ։ Ֆայներ ամուսինները 2007 թվականին Պատերազմ/Պար (անգլ.՝ War/Dance) ֆիլմով առաջադրվել են նաև 2007 թվականի Օսկարի մրցանակաբաշխությանը։ Ֆիլմը պատմում է երաժշտության ուժի մասին, որը փոխում է Ուգանդայի պատերազմական գոտում ապրող երեխաների կյանքը։ Նրանց HBO «Կյանքն ըստ Սեմի» վավերագրական ֆիլմը պարգևատրվել է Peabody և Էմմի մրցանակներով։ Նիքսը 1991 թվականին ավարտել է Քոլբի քոլեջը։


== Կյանք և կարիերա ==
Նիքսը պարզել է ֆիլմագրության հանդեպ իր հետաքրքրությունն այն ժամանակ, երբ քոլեջի պրոֆեսորն առաջարկել է գրավոր աշխատանքի փոխարեն վավերագրական ֆիլմ նկարահանել։ Նկարահանման առաջին օրվանից հետո նա գիտակցել է, որ ֆիլմագրությունն այն է, ինչով ինքը ցանկանում է զբաղվել։ Քոլեջից հետո ունեցել է տարբեր աշխատանքներ, որոնց շնորհիվ կարող էր ավելի շատ բան իմանալ այս ոլորտի մասին։ Վաշինգտոնում, National Geographic-ում, նա հանդիպել է իր ապագա ամուսնուն` Սին Ֆայնին։ Նիքսը շրջել է աշխարհում` ֆիլմեր նկարահանելու համար, մասնավորապես եղել է Նեապոլում, Կոստա Ռիկայում, Հյուսիսային բևեռային շրջանում։ Ըստ նրա, ինքն զբաղվում է մի բանով, որ սիրում է և որ «վավերագրական ֆիլմը հազվադեպ դուռ է բացում դեպի ուրիշների կյանքը»։


== Ֆիլմագրություն ==
Պատերազմ/Պար (անգլ.՝ War/Dance, 2007)
Լինդսի Վոնն. այս պահին (անգլ.՝ Lindsey Vonn: In the Moment, 2011)
Inocente (2012)
Կյանքն ըստ Սեմի (անգլ.՝ Life According to Sam, 2013)


== Ծանոթագրություններ ==


== Արտաքին հղումներ ==
Անդրեա Նիքս Ֆայն Internet Movie Database կայքում
Մագդանայի Լուրջան

Մագդանայի Լուրջան (վրաց.՝ მაგდანას ლურჯა), Եկատերինա Գաբաշվիլիի համանուն պատմվածքի հիման վրա 1955 թվականին նկարահանված գեղարվեստական ֆիլմ։


== Սյուժե ==
Ֆիլմում պատկերված է Վրաստանը 19-րդ դարի վերջին։ Ածխի հարուստ վաճառական Միտուան սատկող ավանակին թողնում է ճանապարհին ու հեռանում։ Աղքատ այրի Մագդանա Սեսիաշվիլիի երեխաները՝ վեցամյա Միխոն ու երեքամյա Կատոն, գտնում են ավանակին։ Երեխաները նրան անվանում են Լուրջա (Կապուտաչյա) և խնամում։ Լուրջան լավ օգնական է դառնում այրու տնտեսության մեջ, որն զբաղվում էր մածնի առևտրով։ Սակայն Միտուան, ճանաչելով իր ավանակին, կաշառում է դատավորին և խլում կենդանուն։


== Դերերում ==
Դուդուխանա Ցերոձե - Մագդանա
Լիանա Մոիսցրապիշվիլի - Սոֆո, Մագդանայի ավագ դուստրը
Նանի Չիկվինիձե - Կատո, Մագդանայի դուստրը
Միխո Բորաշվիլի - Միխո, Մագդանայի որդին
Ակակի Քվանթալիանի - Միտուա, ածխի վաճառական
Կառլո Սականդելիձե - Վանո, ածխի վաճառականի բատրակը
Ակակի Վասաձե - Թեդո Գունաշվիլի
Ալեքսանդր Օմիաձե - Գիգոյի պապը
Ալեքսանդր Թաքայշվիլի - դատավոր
Դավիթ Աբաշիձե - Գաբո
Շալվա Գեդեվանիշվիլի


== Մրցանակներ ==
1956 - հատուկ հիշատակում Կաննի կինոփառատոնում կարճամետրաժ ֆիլմերի մրցույթի ժամանակ,
1956 - Էդինբուրգի կինոփառատոնի պատվոգիր։


== Ծանոթագրություններ ==


== Արտաքին հղումներ ==
«Մագդանայի Լուրջան» ֆիլմը Archived 2018-04-08 at the Wayback Machine. «Энциклопедия отечественного кино» կայքում (ռուս.)
Ջեյք Ջիլենհոլ

Ջեյքոբ Բենջամին «Ջեյք» Ջիլլենհոլ (անգլ.՝ Jacob Benjamin «Jake» Gyllenhaal, դեկտեմբերի 19, 1980(1980-12-19)[…], Լոս Անջելես, Կալիֆոռնիա, ԱՄՆ), ամերիկացի դերասան։ 2006 թվականին ներկայացված է եղել Օսկար մրցանակի։
Ջեյքը ռեժիսոր Սթեֆան Ջիլլենհոլի և սցենարիստ Նաոմի Ֆոների որդին է։ Սկսել է նկարահանվել 11 տարեկանից։


== Ֆիլմագրություն ==
Դերակատարումներ


=== Պրոդյուսեր ===


== Ծանոթագրություններ ==


== Հղումներ ==
Պաշտոնական կայք էջը Archived 2021-01-21 at the Wayback Machine.
Կլյուչևատկա (գետ)

Կլյուչևատկա (ռուս.՝ Ключеватка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Սինյայա գետի ձախ ափից 53 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000112102000028557
Կոդը ըստ հիդրոլոգիական հետազոտության (ՌԴ) — 102002855
Ավազանի կոդը — 01.03.00.001
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Կոնստանտին Տրենյովի տուն (Կոնստանտինովսկ)

Կոնստանտին Տրենյովի տուն (ռուս.՝ Дом Тренёва), Ռուսաստանի Ռոստովի մարզի Կոնստանտինովսկ քաղաքում գտնվող մեկ ու կես հարկանի տուն։ Կառուցվել է 1895 թվականին։ Այս տանը 1914-1916 թվականներին ապրել և ստեղծագործել է խորհրդային արձակագիր և դրամատուրգ, Ստալինյան մրցանակի առաջին աստիճանի դափնեկիր Կոնստանտին Անդրեևիչ Տրենյովը (1876-1945 թթ.):
Հասցե`347250, Ռոստովի մարզ, Կոնստանտինովսկ, Տրենյովի նրբանցք 9։


== Պատմություն ==
Կոնստանտինովսկ քաղաքի Տրենյովի 9 հասցեում կա երկհարկանի աղյուսե տուն։ Այս տանը 1914-1916 թվականներին ապրել է խորհրդային արձակագիր, դրամատուրգ, Ստալինյան մրցանակի առաջին աստիճանի դափնեկիր Կոնստանտին Տրենյովը։ Նա ծնվել է Խարկովի նահանգի Վոլչանսկոե ուեզդի Ռոմաշովո խուտորում (այժմ՝ Բակշեևկա, Խարկովի մարզ, Վոլչանսկի շրջան) գյուղացի ընտանիքում Անդրեյ Կիրիլովիչ Տրենյովի ընտանիքում։ Տրենյովների ընտանիքը Խարկովի նահանգից տեղափոխվել է Դոնի զորքի մարզ, որտեղ ապրել են Միլլերովո երկաթգծի կայարանի հարևանությամբ գտնվող Մոկրայա Ժուրավկա խուտորում (այժմ՝ Տրենևկա խուտոր, Միլլերովսկի շրջան, Ռոստովի մարզ)։
Ամուսնանալուց հետո երիտասարդ զույգը 1914-1916 թվականներին ապրել է Կոնստանտինովսկում եկեղեցու վանահոր տանը։ Կոնստանտին Անդրեևիչը այդ տարիներին դասավանդել է եկեղեցու ծխական դպրոցում։ Այս տանը նա գրել է «Ծննդյան տոներ», «Ստանիցայում», «Հավերժական սեր», «Հանդարտ ջրերում», «Հայրենի անկյունում» պատմվածքները։ Իր առաջին ժողովածուն` «Տիրակալը» և այլ գրքեր Տրենյովը նվիրել է քաղաքային գրադարանին։ Հայրենական պատերազմի ընթացքում գրադարանի վրա ռումբ է ընկել և այրել գրադարանի բոլոր գրքերը։


== Նկարագրություն ==
Նիկոլաևսկի տաճարի վանահոր՝ Իոհան Սոկոլսկու երկհարկանի աղյուսե առանձնատունը կլոր պատուհանների զարդաքիվերով կառուցվել է 1895 թվականին և տարածաշրջանային տեսչության 31.12.2002 թ. № 124 հրամանով հաշվառված է պատմության  հուշարձանների մեջ։ Տան պատին 1977 թվականի հոկտեմբերի 23-ին՝ Տրենյովի 100-ամյակի կապակցությամբ, շրջանային գործադիր կոմիտեի 1977 թվականի հոկտեմբերի 12-ի № 311 որոշմամբ տեղադրվել է սպիտակ մարմարից պատրաստված հուշատախտակ։ Հուշատախտակի վրա գրված է. «Այս տանը 1914 թվականից մինչև 1916 թվական ապրել և աշխատել է ականավոր գրող և դրամատուրգ Կ. Ա. Տրենյովը»։


== Ծանոթագրություններ ==


== Արտաքին հղումներ ==
Иванова Л. А. Тренёвы и Тренёвка // Донской временник. Год 2006-й: краеведческий альманах / Донская государственная публичная библиотека. Ростов-на-Дону, 2005.
Օլիվադի

Օլիվադի (իտալերեն՝ Olivadi), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 553 մարդ (2011 թ.), բնակչության խտությունը կազմում է 77,13 մարդ/կմ²։ Զբաղեցնում է 7 կմ² մակերես տարածք։
Փոստային ինդեքսն է՝ 88060։ Հեռախոսային կոդը՝ (+39) 0967։
Բնակավայրի հովանավոր սուրբը Եղիա մարգարեն է։ Բնակավայրի տոնը նշվում է հուլիսի 20-ին։
Հարևան բնակավայրերն են Չենադի, Չենտրակե, Պետրիցի, Սան Վիտո սուլլո Իոնիո և Վալեֆիորիտա կոմունաները։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==